da en da en en nl sv da da da da nb nb nn da da da da da da nn da da da da da de nn da da da da da en da nb nl fr da ce da en da sv sv da da da da da da da da lt da da nl da da da da da nn da da da da nb da lt da da da da da da da da nn da da da da da da da sv da da da da da da da da nl de sv en nl sv en en en nl da da pt en nb en en en it en en it lt en en en en en en en en da en sv da da da
Team 4x400 | – Danmarks førende sprintprojekt
•august 31, 2008 • Skriv en kommentar
Torsdag den 21. august blev der, med Team 4×400 som øjnvidner, sat ny verdensrekord.
Der er her dog tale om en uofficiel en af slagsen, men det gør den dog ikke mindre værdig!
Michael Schmidt (KIF) har nu verdensrekorden i at komme først fra bunden til toppen af rundetårn. En event Team 4×400 stod for i forbindelse med et større engagement i København.
Herunder ses en glad Michael Schmidt efter at Andreas Bube og Steffen Jørgensen fortæller ham den glædelige nyhed.
•juni 29, 2008 • Skriv en kommentar
Stort tillykke til Nicklas Hyde, der i går til Verdensungsomsspelen i Göteborg løb en fantastisk 400 m.
Ikke nok med at han slog Christian Birks gamle stævnerekord, han satte også en stor personlig rekord, da han krydsede stregen som nr. 1 i tiden 46.53 sek.
Der er således kun 2 danskere, der gennem tiden, har løbet hurtigere. Nemlig Birk med 46.47 sek og Jens Smedegaard, som er indehaver af den danske rekord – lidt endnu – der har løbet 45.89 sek.
Nicklas skal løbe 200 m til samme stævne i dag.
Flot stafet af 4×4 i Tallinn
•juni 27, 2008 • Skriv en kommentar
På trods af ikke helt optimalt vejr, så leverede 4×4-drengene alligevel varen i Tallinn. I sidste weekends landskamp løb Andreas Bube, Jacob Riis, Daniel Christensen og Nicklas Hyde nemlig flotte 3:08.76. En tid, som placerer dem som lige præcis i top 15 i Europa i år ! !
Irland var som ventet stærkere end os, og lå foran fra start til mål. Andreas Bube løb en god første tur, og vi skiftede som nr. 2. Jacob Riis holdt andenpladsen indtil opløbet på 2. turen, hvor han blev overhalet af Letland. Ved andet skifte lå vi lige efter Letland, og Daniel Christensen på tredjeturen holdt placeringen indtil sidste skifte, hvor vi efterhånden var langt foran de andre sammen med Letland. Med ca. 200 m igen på sidsteturen trak Nicklas Hyde forbi Letland, og holdt 2. pladsen indtil mål.
Endvidere skal det lige nævnes, at Rasmus Olsen løb flotte 47.85 sek i Mannheim, og dermed skal til Polen, til Junior VM.
Nicklas Hyde havde heller ikke fået nok “400 m” i Tallinn, hvor han både løb stafet og indv. 400 m, hvilken han løb på 47.08 sek. Han tog nemlig til Göteborg i tirsdags hvor han satte PR med 0.01 sek, og løb 46.96 sek. Dermed viser Nicklas en utrolig stabilitet omkring de 47 sek – så mon ikke der er noget stort i vente når han stiller til start på hjemmebane til DM ?
Lagt i Stævner '08
DT 2. runde i Odense
•juni 16, 2008 • Skriv en kommentar
I weekenden har Team 4×400’s aktive været i aktion. De fleste af dem i Odense, hvor landets 8 bedste hold mødtes i den anden indledende runde.
Det var en dag med en del blæst og kraftigt regn af og til, hvilket gjorde det svært at lave topresultater. Alligevel løb Andreas Bube sejren hjem på 400m i en tid under de 49 sek, med 48.95 sek, tæt forfulgt af Rasmus Olsen, det med et hårdt udlæg sluttede i 49.10 sek. På tredjepladsen kom dansk-amerikanske Daniel B. Christensen – Daniel som var med det danske junior stafethold i Kina til VM i 2006 – han fik noteret tiden 49.20 sek. Herefter fulgte Steffen Jørgensen i 49.37 sek.
Der var mange af 4×400’s aktive, som stillede til start i andre øvelser end 400m, de kan alle findes på den samlede resultatliste herunder
Men den samlede stilling efter de to runder var følgende:
1. Sparta 267 point
2. Århus 1900 219,5 point
3. Hvidovre AM 212 point
4. KIF 205,5 point
5. AGF 180,5 point
6. Skive AM 179,5 point
7. Bagsværd AC 173 point
8. FIF 99 point
Lagt i Stævner '08
Intet mindre end 46.97 sek
•juni 11, 2008 • Skriv en kommentar
Torsdag i sidste uge var der E-cup kval. stævne i Aarhus. Som en god afslutning på en lang dag, var 400 m sat på programmet som afsluttende øvelse.
Her var Team 4×400 med til at slutte en god dag med nogle giftige sprintere til start. Én mand fik da også sat resten af landets langsprintere til vægs: Nicklas Hyde.
Med en tid på 46.97 sek, og dermed både nyt dansk årsbedste og personlig rekord, satte Nicklas tingene på plads og understregede også at det ikke var et enkeltstående tilfælde at han til DM sidste sommer løb under 47 sek, med tiden 46.99 sek.
Efter Nicklas kom Andreas Bube der også løb et rigtigt flot løb, han kom rundt i 47.76 sek. Godt et sekund efter Andreas kom Rasmus Olsen og Jakob Riis, de løb hhv. 48.83 sek og 48.85 sek.
Det er også disse fire, der sammen med Daniel B. Christensen skal danne Danmarks stafethold til E-cup’en.
Held og lykke drenge – Mon ikke de kan gøre et fornuftigt forsøg på den danske rekord?
Lagt i Stævner '08
1. runde af Elitedivision 2008 i Aarhus
•maj 12, 2008 • Skriv en kommentar
Aarhus Stadion havde lørdag den 10. maj besøg af Danmarks 8 bedste atletikhold på herresiden, hvilket også betød at Team 4×400 havde mange medlemmer til start i sommervarmen
Første aktive atleter fra team 4×400 var Andreas Bube og Andreas Bjørn på 400 m hæk. Her tog Bube de 9 point, og Andreas Bjørn sikrede de 7 point til AGF.
Næste aktive var Steffen Jørgensen på 100 m. Her blev det til 11.09 sek til Steffen, så selv om det er tidligt i på sæsonen, så var der alligevel fart i benene.
Kort efter 4 x 100 m – hvor flere af Team 4×400’s aktive var på deres klubhold – var der 200 m. Her var der hele 4 aktive fra Team 4×400, som skulle i ilden. Nicklas Hyde åbnede sin sæson med at vinde i tiden 21.87 sek. Andreas Bjørn løb 22.40 sek, hvilket ser lovende ud for 2008. Thomas Cortebeeck løb i tiden 22.69 sek, og fik dermed gang i sine udendørsløb igen oven på år 2007, hvor han var uden starter pga. skade. Anders Bøvling, der ligesom Thomas, var uden starter hele 2007 på grund af skader, åbnede sin sæson 2008 med at løbe 23.21 sek.
Så kom tiden til 400 m. Her blev det Andreas Bube, som løb af sted med sejren. Bube løb 48.62 sek, hvilket er godt 1 sek fra PR. Steffen Jørgensen tog sig af andenpladsen, og klarede omgangen i 49.03 sek, hvilket er en god sæsonåbning fra ham, så mon ikke han bliver farlig – igen – til DM i august? Efter Steffen kom Thomas i 50.20 sek, og Team 4×400’s sidste bidrag på 400 meteren stod Andreas Bjørn for, han sluttede efter Thomas i tiden 51.64 sek.
Lagt i Stævner '08
Sprinter ’08 i møde
•april 14, 2008 • Skriv en kommentar
Så bliver udesæsonen 2008 snart skudt i gang.
Første runde af DT finder sted den 10. maj i Aarhus, hvor de fleste af Team 4×400’s aktive vil være at finde på startlisterne.
Her bliver det spændende at se, hvor hurtige pigsko folk har fundet frem!
Meget mere om starten af sæsonen 2008 efter første runde af DT.
Test og samling i Århus
•december 3, 2007 • Skriv en kommentar
I den lige overstået weekend var Team 4×400 samlet i Århus til vinterens anden Landsholdssamling. Her stod der test på lørdagens program og hårde intervaller om søndagen.
Vi lagde ud med at blive vejet lørdag morgen. Herefter var der spring og styrketest. De var ikke så hårde, da pauserne mellem var gode, grundet den store testgruppe vi var i. Om eftermiddagen blev det så en længere løbetur efterfulgt af st. længde test, og afsluttende den dejlige cooper test på stadion. Hvor det i anledningen af cooper testen selvfølgelig regnede og blæste…
Om søndagen stod der noget anderledes hårdt træning på programmet: 3x3x300m. Inden det var der 20 min løb, noget udstrækning og hækkoordination. Det første sæt af intervallerne skulle gå på 48 sek. Det næste på 45 sek., og til sidst på 42 sek.
Det var kun lige til at holde tiderne på de to første sæt, og så faldt de stolte 4x400m løbere ellers roligt fra, og det var kun Cortebeeck, Bube og Brian der fik alle 9 intervaller, dog kunne de ikke helt holde sig til tiden på de 42 sek.
Slutteligt var der lidt stabilitetsøvelser i hallen, for lige at få de sidste kræfter – som man jo selvfølgelig havde tilbage – brændt af.
Men en god weekend, afsluttet af et rigtig hårdt og dejligt træningspas!
Så mødes vi snart igen!
•november 26, 2007 • Skriv en kommentar
Nu står den næste Team 4×400-samling snart for døren.
Vi mødes her den kommende weekend i Aarhus, hvor vi træner med til landsholdssamlingen.
Her vil der stå test på det meste af programmet, dog også med en only-Team-4×400-træning lørdag eftermiddag.
Hele programmet for weekenden kan ses her:
•november 24, 2007 • Skriv en kommentar
Så var Team 4×400 for første gang samlet i vinteren 2007/2008. Det skete da der var landsholdssamling i Århus i weekenden midt i november.
Vi startede lørdagen ud med træning inde i Århus’s atletikhal. Her løb vi nogle 60m intervaller. Helt præcist 4x4x60m. Der var focus på stil og teknik, derfor var det vigtigt at vi kunne styre vores konkurrencelyst, og holde focus på vores eget løb og vores egen teknik – Så selvfølgelig endte det med at vi løb om kap, for det var jo nærmest en invitation til kapløb, da Mikkel Larsen (som stod for dette træningspas) fortalte det ikke gik ud på at komme først…
Eftermiddagens træning stod på noget Team 4×400 teambuilding, her var det Thomas (fra Team 4×400) som stod for træningen. Så mens de andre sprintere fra landsholdssamlingen løb intervaller og legede med medicinbolde udenfor, så gik vi rundt og lavede små konkurrencer i varmen.Til sidst var der en fælles konkurrence, lidt forskellige øvelser til armene. Her var Nicklas Hyde den samlede vinder.
Om aftenen satte vi os sammen fra Team 4×400 og fik snakket en del ang. teamet igennem. Dette holder vi dog tæt ind til kroppen, men der var flere gode ting oppe og vende.Søndagens træning stod på intervaller omkring søen. Her blev der løbet: 4×120” + 5×90” + 5×60”. Her blev der løbet efter puls, så igen skulle vi tilpasse os forskelligt. Dette holdt også alle de første løb, men der var vist nogen som skulle have lidt energi brandt af på den sidste, så der blev rigtigt gået til vaflerne den kolde søndag morgen.
Næste samling for Team 4×400 er også i Århus sammen med en landsholdssamling. Denne finder sted i starten af december.
Hvordan går det Team 4×400 ?
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.